Telefonvorwahl (Deutschland)

Diè dütschè **Delefonvorwaalnummèrè** bschtön uss 5202 Ortsnetz, füüf Nummèrèberych für dè Mobilfunk ((0)15, (0)160, (0)162, (0)163 un (0)17)  un è baar Sonderruèfnummèrè. Si wörrèd (hüt) vo dè Bundesnetzagentur (BNetzA) organisyrt un vogää.

## Zämmèsetzung
D Vorwaalè wörrèd yschlièßlich vo dè nationalè Fèrnruèf-Präfix „0“ aagää, ergo wiè si übblicherwys für Delefongschpröch ußerhalb vom Ortsnetz, abber innerhalb vo Dütschland gwäält wörrèd.  Im amtlichè Sprõchgebruuch wörrèd Vorwaalè inhaltlich witter unterschiddè. Byschpill:

* 030 12345678 Ortsnetzruèfnummèrè (Bèrlin)*D [[Vorwahl_03_(Deutschland)#030_.E2.80.93_Berlin|Vorwaal 030]] bschtòt uss Präfix „0“ + Ortsnetzkennzaal (ONKz) „30“*
* 0170 1234567 Mobilfungnummèrè (T-Mobile)*D [[Vorwahl 01 (Deutschland)#017|Vorwaal 0170]] bschtòt uss Präfix „0“ + Diènschtekennzaal „17“ + Bloggkennung „0“* 
* 0180 1 123456 Sonderruèfnummèrè (Shared-Cost 3,9 Ct/Minute)*D [[Vorwahl 01 (Deutschland)#018|Vorwaal 01801]] bschtòt uss Präfix „0“ + Diènschtekennzaal „180“ + Tarifziffèrè „1“*

Bi Aarüèf uss èm Uusland wörd diè nationali Vokeersuusscheidungsziffèrè „0“ wegglõ. Byschpill:

* +49 30 12345678 Ortsnetzruèfnummèrè (Bèrlin)
* +49 170 1234567 Mobilfunknummèrè (Telekom)
* +49 1801 123456 Sonderruéfnummèrè (Shared-Cost 3,9 Ct/Minutè)

S Plus-Zeichè „+“ muè vom Aaruèfer durch dè jewyls gültige internationale Ruèf-Präfix ersetzt; zum Byschpill „00“ bi Aaruèf vo Europa i s Uusland odder „011“ bi Aarüèfen vo Nordamerika i s Uusland.

Bi Yfüürung vom dütschè Vorwaalsischteem isch s Fèrnvomittlungsnetz meeschtuèfig hyrarchisch gliderèt worrè un hèt uff dè analogè Vomittlungstechnig gfuèßt. Jeddi gwäälti Ziffèrè vo dè Ortsnetzkennzaal isch einzeln uusgwertet worrè un hèt èinèrè vo dè Hyrarchyebènè entschprochè (Zentralvomittlungsschtell, Hauptvomittlungsschtell, Chnotèvomittlungsschtell un Ortsvomittlungsschtell). Sèlli früèri Hyrarchy isch dõhèr au hüt no i dè weschtdütschè Vorwaalnummèrè erkennbar, luèg au bi Vomittlungsschtell.

Im Feschtnetz cha-nè Nummèrè innerhalb vom glychè Ortsnetz meischtens au ooni Vorwaal aagwäält wörrè. I dè Mobilfungnetz funktionyrt sèll nit, dört muè au bi nèm Aaruèf im Ortsnetz immer d Vorwaal aagää worrè.

Sit dè Yfüürung vo dè Ruèfnummèrèportabilidät cha s aagwäälte Netz bzw. dè Aaschlussbedryber nǜmmi mit Sicherheit aahand vo dè Vorwaal bschtimmt wörrè. Well oft abber dè Taryf dèvò abhängt, bǜètèd vill Aaschlussbedryber Uuskumpftsdiènscht aa (z.&nbsp;B. via Freecall odder per SMS), wo diè taryfrelevanti Zuèghörigkeit vo-nèrè Ruèfnummèrè uusgit.

S Gebièt von èrè Stadt odder Gmeind stimmt nit mit èm Berych vo dè Ortsnetzkennzaal übberyy. Asè sin deilwys meereri Gmeindè unter èrè Kennzaal zämmègfasst un Deile von èrè Gmeind chönnèd è eigèni Kennzaal haa odder sich sèlli mit èrè Nõchbòrgmeinde deilè. In mengè Fäll wörrèd au d Gränzè vo dè Bundesländer übberschrittè. Grund dõdefür isch d Bosition vo dè Ortsvomittlungsschtell, wo durch d Ortsnetzkennzaal identifizyrt wörd, abber nit für alle Ortschaftè für dè Aaschluss optimal isch, well z.&nbsp;B. è düèfs Dal dèzwǜschè lyt odder eifach d Dischtanz z groß isch. Byschpill dèfür isch Obberwangè, wo dütlich nôcher a Bõõdorf lyt, abber zuè dè Stadt Stüèlingè ghört; d Vorwaal vo Obberwangè isch abber diè glych wiè d Bõõdorfer (07703), well s Ortsnetz vo Obberwangè a d Bõõdorfer Ortsvomittlungsschtell aaghängt worrè isch.   

## Vorwaalberych

Ortsnetzkennzaalè ligèd uss historischè Gründ nu i dè Vorwaalberych 02 bis 09. Sonderruèfnummèrè sin vor allem im Vorwaalberych 01 aagsidlèt.
Wichtigi Uusnaamè sin d Vorwaalè:
* 032
* 0700
* 0800
* 0900
00 isch diè internationali Vorwaalziffèrèkombination.

* Vorwaalberych 00 – Internationali Vorwaalè
* Vorwaalberych 01 – Call-by-Call, MABEZ, Mobilfunk, Sonderruèfnummèrè, Service-Diènscht
* Vorwaalberych 02 – Nordrhy-Weschtfalè (ußer Nordoscht), Rhyland-Pfalz (Nord), Hessè (Dillèburger Ruum)
* Vorwaalberych 03 – Mecklèburg-Vorpommèrè, Bèrlin, Brandèburg, Sachsè-Aahalt, Sachsè, Thüringè, Niddersachsè (Amt Neuhius)
** 032 – Nationali Deilnämmerruèfnummèrè
* Vorwaalberych 04 – Schleswig-Holschtei, Hamburch, Bremè, Niddersachsè (Küschtè)
* Vorwahlberych 05 – Nordrhy-Weschtfalè (Nordoscht), Niddersachsè (Mitti, Süd), Hessè (Nord)
* Vorwaalberych 06 – Saarland, Rhyland-Pfalz (Mitti, Nord un au Grenzortschaftè im Südè vo Nordrhy-Weschtfalè), Hessè (Mitti, Oscht, Süd), Baddè-Württèbärg (Ruum Monnèm/Heidelbärg), Bayern (Ruum Aschèbursch)
* Vorwaalberych 07 – Baddè-Württèbärg, Südpfalz, Bayern (Ruum Neu-Ulm)
** 0700 – Persönlichi Rufnummèrè
* Vorwaalberych 08 – Südlichs Bayern
** 0800 – Koschtèfreyi Rufnummèrè
* Vorwaalberych 09 – Nördlichs Bayern, Baddè-Württèbärg (Ruum Wertheim), Hessè (Kalbach Rhön un Seckmuèrè Oudèwald)
** 0900 – Koschtèpflichtigi Ruèfnummèrè, „Meerwärtdiènscht“

## Kurznummèrè

Kurznummèrè chönnèd innerhalb vo ganz Dütschland gwäält wörrè, un diè meischtè hèn au è urschprungsabhängigi Leitwäglènkung (z.&nbsp;B. 110). Si hèn è eigèni Ruèfnummèrègassè, z.&nbsp;B. d Elfer-Gassè, s Gegèdeil isch bi allgmeinè Ruèfnummèrè dè Fall. 

* 110 Polizeinotruèf
* 112 Euronotruèf (Füèrweer, Rettungsdiènscht, Bolizei)
* 115 Einheitlichi Bhördènummèrè (sit 2011)
* 116116 Spèrr-Notruèf 
* 116... Harmonisyrti Diènscht vo sozialem Wärt, drunter zum Byschpill:
** 116000 Initiativi Vomissti Kinder e.&nbsp;V.
** 116006 Wyßè Ring e.&nbsp;V.
** 116111 Nummer gegè Kummer e.&nbsp;V.
** 116117 Kassèärztlichi Voeinigung: ärztlichè Breitschaftsdiènscht 
** 116123 Katholischi Bundesarbètsgmeinschaft für Ehe-, Familliè- un Läbbensbròtung, Delefonseelsorge
* 118xx Uuskumpftsdiènscht

## Ändrungè im Zuug vo dè dütschè Widdervoeinigung
Bis zuè dè Dütschè Einheit gèltèd in beidè dütschè Staatè jewyls eigèni Sischteem für Delefonvorwaalè. È Reform isch dõ abber uusblibbè, well durch Erwitterung vo dè Vorwaal uff sechs Ziffèrè (yschlièßlich dè füürendè Null) gnüègènd Vorwaalnummèrè im Berych „03“ (bishèr nur in Form vo dè „030“ für Bèrlin bruucht) zuè Vofüègung gschtandè, mit dènnè hèt mò diè bishèrigè DDR-Vorwaalè ersetzt. Diè internationali Vorwaal „+37“ für d DDR isch mit sèllèrè Reform wègkeit. Reformè vo Vorwaalè wörrèd allgmein nu zimli reschtriktiv vorgnõ un sin au i dè Bundesrepublik vor 1990 sèltè gsi. Bi dè Umschtellung vo dè Vorwaalè i dè neuè Länder sin d Ruèfnummèrè i dè Ortsnetz erhaaltè blibbè, sowit sèll möglich gsi isch. Ab èm 1. Juni 1992 hèn nu no diè neuè Vorwaalè fungtionyrt.

## Luèg au
* Sonderruèfnummèrè
* Delefonvorwaal
* Öschtrychische Delefonvorwaal
* Schwizer Delefonvorwaal
* Internationali Delefonvorwaal

## Weblinggs

* Bundesnetzagendur: Übbersichtschartè vo dè Ortsnetzkennzaalè (PDF; 800&nbsp;kB)
* Bundesnetzagentur: Numeryrung
* Bundesnetzagentur: Vozeichniss für d Ortsnetz
* Bundesnetzagendur: Strugtur un Uusgschtaltung vom Nummèrèberych für Ortsnetzrufnummèrè
* Nationali un Internationali Telefonvorwaalè
* Ortsnetzvorwaalè un internationali Feschtnetz- un Mobilfunkvorwaalè

## Quällè